
PNEUMONIA. 


AUCTORE  ROBERTO  IIESDERSON. 


ON  ullum  viscus  humani  corporis  magis 
quam  pulmones  inflammationi  obnoxium  est, 
et  nullus  morbus  attentionem  medici  meliori 
jure  sibi  vindicat,  quoniam  munera,  quibus 
funguntur,  tam  maximi  momenti  sunt,  et  ad 

I 

vitam  tam  necessaria,  ut,  non  sine  magno  in¬ 
commodo,  et  etiam  vitae  discrimine,  per  tem¬ 
pus  omnino  breve,  suspendi  aut  interrumpi 
possint. 

DE  PNEUMONIA. 


Varia  nomina,  inflammationibus  thoracis, 
quoad  partes  quas  afficiunt,  a  medicis  tri¬ 
buuntur.  Si  pleuram  adoriatur.  Pleuritis, 
si  substantiam  pulmonum.  Pneumonia  mor¬ 
bus  nominatur  ;  sed  hae  omnes,  ut  varietates 
ejusdem  morbi  considerari  possunt.  De  aliis 
varietatibus  hujusce  morbi  quoque,  multum 
discriminis  inter  auctores  est.  Quidam  Pneu* 
moniam  in  veram,  spuriam  et  putridam  divi¬ 
dunt.  Cum  videtur  illis  morbum  ab  spisso 
sanguine,  vasa  obstruente,  originem  ducere, 
nominata  fuit  vera  ;  cum  ab  materia  viscida, 
similes  effectus  inducente,  spuria  ;  et  putrida 
cum  signa  putredinis  ostendit.  Sed  fines, 
quae  vulgo  dissertationibus  hujus  generis 
praescriptae  sunt,  haud  sinunt  me,  de  hac  re 
de  qua  ambigitur  in  arenam  descendere ;  ita¬ 
que  tantum  mihi  restat,  quaedam  de  morbo 
ipso,  modestia  qua  decet,  proferre. 

Definitio  Pneumoniae  ita  nobis  datur  a 
cel.  CuLLENO  :  “  Pyrexia ;  dolor  in  quadam 

thoracis  parte  ;  respiratio  difficilis ;  tussis/’ 

HISTORIA  MORBI. 


Morbus  plerumque  horrore  et  aliis  vcl 
aliis  signorum  pyrexiae  incipit ;  at  nonnun- 
quam,  sed  raro,  nec  pulsus  acceleratur,  neque 
calor  corporis  omnino  augetur.  Interdum 
pyrexia,  ab  prima  aggressione,  pulsu  duro, 
pleno,  valido,  et  frequenti,  siti  magna,  lingua 
arida  et  sorde  obsessa,  urina  rubra,  cute  ari¬ 
da,  cum  magno  calore,  et  aliis  symptomati¬ 
bus  morbi  comitatur  ;  sed  saepenumero  quod¬ 
dam  pyrexiae  adest  per  aliquas  horas,  prius¬ 
quam  propria  symptomata  sese  ostendunt, 
praecipue  ante  adventum  doloris ;  pulsus  ple¬ 
rumque  est  frequens,  plenus,  validus,  durus 
et  celer,  sub  digito  vibrans  sicut  chorda  tcn- 
sa  instrumenti  musici;  sed  in  stadio  provecto 
morbi,  fere  debilis,  mollis  et  interdum  inter- 

mittens  evadit.  Difficultas  spirandi,  praeser¬ 
tim  sub  inspiratione,  semper  adest.  Respira¬ 
tio  vel  facilius  vel  aegrius  perficitur,  secun¬ 
dum  positionem  qua  aeger  utitur :  fere  gra¬ 
vior  est  cum  in  latus  atiectom  decumbit,  sed 
nonnunquam  se  aliter  habet:  interdum  ae¬ 
ger  nec  in  sinistrum,  nec  dextrum  latus,  sed 
tantum  supinus  jacere  potest.  Interdum,  nisi 
corpus  erectum  sit,  vix  et  ne  vix  quidem  spi¬ 
rare  potest.  Tussis  nunc  saevior,  nunc  mitior 
semper  hunc  morbum  comitatur ;  nonnun¬ 
quam  versus  initium  sicca,  sed  frequenter  ex¬ 
screatione  per  omnem  decursum  morbi  stipa¬ 
ta:  sputum  multum  variat,  et  in  colore  et  spis¬ 
sitate  j  interdum  est  tenue,  interdum  gluti¬ 
nosum,  et  saepe  sanguine  interstinctum. 

I 

Dolor  interdum  in  alia,  nunc  in  alia  thora¬ 
cis  parte  situs  est,  sed  plerumque  in  uno  la¬ 
tere.  A  quibusdam  dicitur  latus  dextrum 
saepius  affici  quam  sinistrum  ;  sed  hoc  parum 
constat:  saltem  omnibus  bene  notum  est,  lioc 

quoque  ei  valde  obnoxium  esse.  Dolor  inter¬ 
dum  sub  sternum,  interdum  interscapuliis  sen¬ 
titur.  Cum  dolor  in  lateribus  situs  est,  quan- 
quam  nulla  pars  eorum  non  alfici  possit,  ta¬ 
men  medium  sextae  vel  septimae  costarum, 
vel  paululum  propius  sterno,  frequentissime 
occupat :  saepe  acutus  et  violentissimus  est, 
sed  non  nunquam  obtusus,  cum  ponderis  po¬ 
tius  quam  doloris  sensu  :  sed  plerumque  sae¬ 
vissimus  est,  cum  partes  proxime  memoratas 
invadit :  plerumque  est  fixus,  sed  nonnun- 
quam  versus  scapulam  ejusdem  lateris,  vel  ad 
sternum  et  claviculam  jaculat.  Inflammatio 
in  una  parte  pleurae  praecipue  oriri,  et  ibi 
permanere  possit ;  sed  haud  raro  per  omnem 
fere  hanc  membranam  extendit.  Alvus  ple¬ 
rumque  astricta  est,  sed  nonnunquam  fluida 
observatur.  Urina  sedimentum  lateritium  de¬ 
ponit.  Initio  morbi,  cutis  dura  et  sicca  est, 
sed  in  progressu  ejus  mollior  evadit,  et  sudor 
prorumpit.  In  quarto  vel  quinto  die,  inter¬ 
dum  remissio  manifesta  accidit ;  ab  hoc  aeger 

saepe  magnam  spem  salutis  concipit,  et  il¬ 
lum  et  medicum  interdum  multum  fallente, 
nam  saepenumero,  omnia  symptomata  morbi, 
et  etiam  valde  aucta,  redeuntur,  majus  pe¬ 
riculum  aegro  minitantia.  Omnes  fere  me¬ 
dici,  experientia  docti,  nunc  persuasi  sunt, 
sanguinem  in  hoc  morbo  detractum  haud 
semper  superficiem  coriaceam  ostendisse.  Om¬ 
nia  symptomata,  quae  jam  enumeravi,  haud 
ita  in  decursu  morbi  occurrunt,  sed  sese  vel 
mitiora  vel  graviora  ostendunt,  secundum 
violentiam  morbi.  Cum  morbus  versus  finem 
infaustam  vergit,  omnia  haec  signa  infelicia 
multum  saeviora  fiunt:  respiratio  maxima  cum 
difficultate  perficitur,  et  animae  functiones 
multum  afficiuntur  :  extrema  frigida  sunt : 
sudores  frigidi  per  cutem  erumpunt :  oculi 
hebetes  et  languidi  fiunt,  et  tandem  miserri¬ 
mus  aeger,  morbo  penitus  confectus,  aggres¬ 
sionibus  ejus  succumbit. 

DIAGNOSIS. 

Cataruhus,  pcripncuinonia  notha,  gastri¬ 
tis,  pleiirtxlynia,  inflammatio  cordis  ct  dia¬ 
phragmatis,  siint  morbi,  qui  in  signis  haud 
multum  absimiles  pneumoniae  sunt.  Si  ca- 
tarrluis  sit  mitis,  ct  nihil  praeter  gravedinem, 
coryzam,  et  epiphoram,  comitatur,  facile  ab 
pneumonia  distingui  possit  j  sed  si  gravior  sit, 
et  si  morbus  versus  pulmones  quoque  exten¬ 
dit,  difficillime  est :  sed  hoc  haud  multum  in- 
terest  medici,  nam  methodus  curandi  in  hoc 
et  illo  non  diversus  est,  et  catarrhus  in  hoc 
statu  facile  in  pneumoniam  permutatur. 

Peripneumonia  notha,  celeberrimis  medi¬ 
cis,  et  praecipue  Culleno  et  Gregorio  judi¬ 
cibus,  in  modo,  non  in  re  a  pneumonia  dif- 

fert.  In  hoc  morbo  symptomata  sunt  mitio¬ 
ra,  et  sensus  ponderis  in  thorace,  potius  quam 
dolor  ea  comitatur.  Illi,  quorum  vires  et 
valetudo  praegressis  distillationibus  fran¬ 
guntur,  huic  valde  obnoxii  sunt,  et  illi  qui 
sunt  aetatis  provectioris,  et  qui  multum  usui 
spirituum  ardentium  dediti  fuerant.  Pneumo¬ 
nia,  contra,  eos  qui  sunt  validi  et  robusti  et 
corporis  pleni  praecipue  adoritur ;  hinc  mul¬ 
tum,  quoad  remedia,  quae  in  curatione  eorum 
sunt  adhibenda,  inferri  possit ;  nam  haud  raro 
evenit  peripneumoniam  notham  valde  auctam 
esse  venae  sectione,  et  ratio  hujus  rei  plane  se 
ostendit,  ut  plerumque  in  phlegmaticis  cor¬ 
poribus  senum  observatur. 

Hepatitis  ab  pneumonia  distingui  pos¬ 
sit,  dolore  in  hypochondrio  dextro  sito, 
pressura  aucto,  interdum  ad  claviculam  et 
summum  humeri  dextri  tendente  :  hypo¬ 
chondrium  dextrum  saepe  tumidum  est  j 
tussis  sicca,  vomitus,  singultus,  decubitus 

iii  latus  sanum  difficilis,  plerumque  adsunt. 
Color  vultus  in  flavescentem  saepe  muta¬ 
tur,  dum  facies  in  pneumonia  rubra,  ct  san¬ 
guine  turgida  observatur ;  haec  suppuratio¬ 
ni,  illa  eflusioni  proclivior  est. 

Gastritis,  dolore  iu^dente  in  regione  ven¬ 
triculi,  pulsu  parvo  et  duro,  magna  virium 
prostratione,  vomendi  cupiditate,  omnibus 
ingestis,  tam  fluidis  quam  solidis,  protinus 
rejectis,  dignosci  possit.  In  pleurodynia, 
ut  rheumatismus  musculorum  thoracis  et 
praecipue  intercostalium  nominatur,  febris 
tanturd  lenis  est,  dolor  circa  articulos  eo¬ 
dem  tempore  sentitur,  non  tussi  aut  exscrea¬ 
tione  comitatur,  pars  aftecta  saepe  tumet 
et  rubet,  dolor  omni  motu  corporis,  quamvis 
lenissimo,  multum  augetur.  Valde  difficile 
est  inter  pneumoniam  et  carditidem  dignos¬ 
cere  ;  sed,  ut  ratio  curationis  in  ambobus  ea¬ 
dem  est,  vix  necessarium  est. 

Symptomata,  quae  ei  propria  esse  dicun¬ 
tur,  sunt  pulsus  inaequalis,  dolor  in  regione 
cordis,  anxietas,  palpitatio,  syncope. 


CAUSAE. 


Homines  habitus  robusti  et  pleni,  prae- 
cipu  si  diathesis  phlogistica  quoque  adest, 
maxime  huic  morbo  obnoxii  sunt :  hinc  viri 
quam  foeminae  multum  ei  procliviores  sunt, 
et  in  medio  potius  quam  in  ultimo  stadio  vi¬ 
tae  ;  sed  nulla  aetas,  nullus  sexus  vel  habi- 
\ 

tus  corporis  non  aggressionibus  ejus  obji¬ 
ciuntur  :  omne  genus  populorum,  an  sunt 
divites,  an  pauperes,  invadit :  plerumque  hy- 
eme  et  vere,  sed  etiam  in  omnibus  aliis  tem¬ 
pestatibus,  in  quibus  magnae  mutationes  coe¬ 
li  sunt,  observatur.  Thorax  male  confor¬ 
matus  procul  dubio  huic  morbo  praedispo- 

nit.  Qui  luxuriose  vivunt,  qui  multum 
cibis  conditis  et  potionibus  meracioribus 
utuntur,  praesertim  eo  tentantur.  Eruptiones 
retropulsae,  evacuationes  suppressae,  metas¬ 
tasis  aliorum  morborum,  ut  podagrae  et  rheu¬ 
matismi,  nonnunquam  ei  originem  praebent. 
Si  aliquis  antea  morbo  laboraverit,  reditus 
ejus  ab  causis  minimis  induci  possit. 

Variae  sunt  causae  cum  excitantes,  ut  iii- 
lialatio  vaporum  acrium,  vulnera,  et  vis  ex¬ 
terna  thoraci  illata,  exercitatio  vehemens 
pulmonum  vociierando,  cantando,  multum 
et  clare  loquendo,  instrumentum  musicum 
inflando,  &c.  Status  peculiaris  aeris  dicitur 
quoque  interdum  eum  excitare,  eodem  in 
modo  ut  niorbi  contagiosi  disseminantur ;  sed 
hoc  adhuc  parum  compertum  est.  Sed  cau¬ 
sa  ejus  frequentissima  est  frigus  corpori  ca¬ 
lefacto  admotum,  fluxum  perspirationis  su¬ 
bito  supprimens,  et  majorem  molem  sangui¬ 
nis  versus  pulmones,  et  alias  partes  internas 

dirigens.  Plurimi  morbi  quoque  pneumo¬ 
niam  vel  ' excitant  vel  comitantur,  praeser¬ 
tim  distillatio,  rubeola,  podagra,  scrofiila  et 
scorbutiis. 


PROGNOSIS» 

Prognosis  in  hoc  morbo,  ab  statu  sympto¬ 
matum,  magna  cum  cura  semper  deducere 
debemus.  Si  febris  sit  vehemens,  et  cum  de¬ 
lirio  stipata,  et  dolor  ab  uno  ad  alterum  latus 
transeat ;  cum  materia  exscreata  foetida  est, 
et  nigri  coloris,  vel  cum  sputum  subito  sup¬ 
primitur,  vel  subitanea  cessatio  doloris  acci¬ 
dit  ;  cum  aeger  haud  spirare  potest,  nisi  cor¬ 
pus  erectum  sit,  (quod  orthopnoea  nomina¬ 
tur),  et  etiam  tunc  magna  cum  difficultate ; 
et  si  his  adjicere  possumus,  faciem  turgidam 
et  lividam,  pulsum  debilem  et  intermitten- 

tem,  artus  humidos  frigido  sudore,  termina¬ 
tio  infelicissima  est  expectanda.  Sed,  contra, 
cum  febris  lenior  evadit,  et  difficultas  spiran¬ 
di  imminuitur,  et  dolor  quoque,  qui  vix  tus¬ 
si  et  plena  inspiratione  concitatur  ;  si  eruptio 
erysipelatosa  ad  ])artes  externas  corporis 
erumpit;  si  haec  symptomata  mitiora  liberae 
expectorationi  superveniunt,  et  materia  ex¬ 
screata  est  spissa,  flavi  coloris,  et  sanguine 
interstincta  ;  si  criticae  evacuationes  quoque 
eveniunt,  ut  fluxus  sanguinis  c  naribus  et  ve¬ 
nis  haemorrhoidalibus,  diarrhoea,  vel  aequa¬ 
bilis  et  libera  perspiratio  per  cutem,  urina 
quoque  sedimentum  copiosum  lateritium  de¬ 
ponens,  et  praecipue  si  remedia  idonea  ad 
curandum  morbum  prius  adhibita  fuerant, 
faustum  exitum  morbi  expectare  possumus. 

MORBI  TERMINAl  IONES. 


Praeter  tres  terminationes,  quae  omnibus 
inflammationibus  accidere  solent,  nempe  re¬ 
solutionem,  suppurationem,  et  gangraenam, 
alia  sibimet  propria,  scilicet  efiiisio,  pneumo¬ 
niae  occurrere  possit. 

Resolutio — plerumque  evenit  ante  septi¬ 
mum  diem  morbi,  idoneis  remediis  probe 
adhibitis,  sed  interdum  citius  an  serius.  Cum 
inflammatio  in  resolutione  terminat,  remissio 
doloris  et  tussis  accedit,  et  respiratio  eodem 
tempore  facilior  evadit,  quibusdam  evacua¬ 
tionibus  insignibus  comitantibus,  ut  copiosus 
fluxus  urinae  sedimentum  libere  deponentis, 
diarrhoea  biliosa,  diaphoresis  per  omnem  su¬ 
perficiem,  epistaxis,  vel  fluxus  haemorrhoi* 

dalis.  Sed  evacuatio,  quae  frequentius  et 
certius  morbi  finem  imponit,  est  exi)Cctoratio 
libera  et  copiosa  muci  spissi,  albidi,  vel  sub- 
flavi,  leviter  sanguine  tincti, 

# 

Suppuratio, — Cum  remedia  idonea  ad  in¬ 
flammationem  submovendam  vel  neglecta 
fuerunt,  vel  sub  adversis  avibus  adhibita,  in 
suppuratione  terminare  possit.  Ilie  eventus 
dignoscitur  symptomatibus  morbi  ad  quar¬ 
tum  decimum  usque  diem  perstantibus,  ac¬ 
cessione  rigorum,  et  remissione  quorundam 
symptomatum,  et  tandem  etiam  febre  hccti- 
ca,  cum  exacerbationibus  vespertinis  et  pul¬ 
su  frequente  adstantibus.  Suppurationem 
jamjam  formari,  certiores  facti  sumus,  remis- 
sione  evidente  doloris,  qui  antea  gravior  fuit, 
ab  suppressione  expcctorationis,  dum  tussis 
et  dyspnoea  perstant,  vel  potius  augentur, 
sensu  plenitudinis  in  thorace,  et  decubitu  in 
latus  aflectuin  faciliore  evadentibus.  Haec 
symptomata  de  die  in  diem  graviora  facta. 

tandem  abscessus  rumpit,  et  pus  vel  in  sub¬ 
stantiam  cellulosam  pulmonum  infunditur,  in¬ 
stantem  mortem  aegro  minitans,  vel  in  cavum 
thoracis,  empyema,  et  postea  phthisin  pulmo¬ 
nalem  vel  hydrothoracem,  pariter  lethalia,  in¬ 
ducturum. 

Interdum,  sed  raro  evenit,  pus  in  quanti¬ 
tate  haud  parva  expui,  et  aegrum,  post  maxi¬ 
mum  periculum  et  discrimen  vitae,  tandem 
convaluisse. 

Gangraena, — Terminatio  pneumoniae  in 
gangraena  rarissima  est.  Quandocunque  oc¬ 
currit,  ab  signis  sequentibus,  secundum  Ro- 
THERAM,  dignosci  potest:  Sputum  est  purulen¬ 
tum,  atro  sanguine  tinctum  ;  halitus  oris  foe¬ 
tidissimus  est ;  peculiaris  strepitus  in  respi¬ 
ratione,  vultus  collapsus,  oculi  tenebris  ob¬ 
ducti,  et  pulsus  valde  debilis  observantur ; 
sanguis,  cum  emittitur,  haud  ullum  superficiei 
coriaceae  ostendit ;  sedes  virides  et  frequentes 

dabuntur,  et  urina  ruberrima,  sedimentum 
squamosum  deponens,  redditur. 

EJfusio, — Cum  expcctoratio  subito  suppri¬ 
mitur,  et  sensus  sufibeationis,  respiratione 
difficillima  et  valde  laboriosa  stipatus,  senti¬ 
tur,  cum  remissio  doloris  accidit,  et  facies  et 
collum  turgida  et  livida  fiunt,  efibsionem  in 
substantiam  pulmonum  jam  adesse  plane  in¬ 
dicatur  ;  hoc,  circuitu  sanguinis  per  pulmo* 
nes  impedito,  aeger  subito  morbo  succumbit. 

Interdum  pneumonia,  quamvis  lenis  ad 
initium,  in  infausta  effusione  terminat,  sine 
ullis  indiciis  aut  symptomatibus  gravioribus 
factis,  talem  exitum  indicantibus.  Interdum 
vasa  nimium  distenta  rumpuntur,  et  ita  san¬ 
guis  in  substantiam  cellulosam  pulmonum  in¬ 
funditur.  Sed  cum  vires  multum  exhaustae 
sunt,  ob  longum  spatium  per  quod  morbus 
perstiterit,  effusio  seri,  vel  tenuioris  partis 
sanguinis  tantum  accidit.  Valde  dubium  est 

an  pneumonia  unquam  in  schirro  terminat. 
Cum  tubercula  in  }mimonibus  inveniuntur, 
verisimile  est  ea  ante  adventum  morbi  exti- 
tisse,  et  tantum  in  decursu  ejus  incremen¬ 
tum  accepisse.  Sed  non  in  hoc  loco  aliquid 
dicere  de  his  tuberculis  proposui,  quoniam 
de  hac  re  tam  multum  apud  auctores  disseri¬ 
tur. 


RATIO  MEDENDI. 

Nullus  alius  morbus  promptius  auxilium 
medici  postulat,  et  in  nullo  fortasse  remedia 
probe  adhibita  plus  perficere  possunt,  quam 
in  curatione  pneumoniae.  Nunc  mihi  tantum 
restat  quasdam  observationes  tradere  de  re¬ 
mediis  quibus  utimur  ad  hanc  finem  faus¬ 
tam  inducendam  ;  et  cum  venae  sectione,  ut 
principe  omnium,  incipiam. 

Inter  remedia,  quibus  medici  in  hoc  mor¬ 
bo  ad  solvendam  inHammationem  resolutione 
utuntur,  emissio  sanguinis  o[)timo  jure  pri¬ 
mum  locum  tenet :  hanc  nunquam  negligere 
debemus  ;  nam  est  sacra  anchora  omnis  spei, 
itaque  ad  ipsum  initium  morbi  ad  hanc  sem- 
per  confugiendum  est.  JSemper  necessari- 
.  um  est  sanguinem  abstrahere  vulnere  quam 
'maxime  amplo  ;  nam  nunc  probe  compertum 
est,  parvam  etiam  quantitatem  in  hoc  modo 
abstractam  plus  beneficii  edere,  quam  mul¬ 
tum  major  tenui  rivo  emissa  ;  et  altero  modo 
quoque,  quamvis  symptomata  inflammationis 
parum  levantur,  tamen  vires  ex  aequo  exhau¬ 
riuntur,  et  maxima  cura  adhibi  debet,  ne  mul¬ 
tum  debilitatis  induceretur,  in  morbo  in  cu¬ 
ratione  cujus  evacuationes  tam  magnae  pos¬ 
tulantur. 

Quantitas  sanguinis,  quam  detrahere  opus 
sit,  secundum  violentiam  symptomatum,  vi¬ 
res  et  aetatem  aegri,  et  habitum  corporis 

multum  variabit.  Si  difficultas  spirandi  et  do» 
lor,  dum  sanguis  effluit,  haud  multum  levan¬ 
tur,  usque  ad  syncopen  inducendam  fluere 
sinamus  ;  et  ad  proclivitatem  in  hunc  statum 
favendum,  positura  erecta  aeger  uti  debet. 
Raro  evenit  aegrum  prima  abstractione  mul¬ 
tum  levari ;  itaque,  nisi  manifesta  remissio  ac¬ 
cideret,  venae  sectio  repeti  debet,  iterum  ite- 
rumque  eodem  etiam  die,  secundum  dolorem, 
dyspnoeam,  et  alia  symptomata  vehementia. 

Sed  medicus  peritus  ac  sagax  semper  cu¬ 
rabit,  ne  nimium  sanguinis  abstraheretur, 
quod  haud  minus  periculi  quam  morbus  ip¬ 
se  inferret.  Si  sanguis  in  vas  idoneum  missus 

haud  coit,  et  superficies  non  crustam  coria- 

* 

ceam  ostendit,  sed  tenuis  restat,  venae  sec¬ 
tio  inconsulte  non  iterum  tentari  debet,  ut 
magnam  debilitatem  induceret,  qua  vel  sa¬ 
nitas  difficilis  foret,  vel  originem  morbis  ma¬ 
gis  periculosis  quam  pneumonia  ipsa  daret. 

/ 

Nec  superficies  coriacea  semper  indicat  e- 

missiones  sanguinis  iterari  posse  sine  peri¬ 
culo  ;  nam  sunt  quaedam  exempla  aegro¬ 
rum,  in  quibus  mors,  nimia  detractione  san¬ 
guinis,  inducta  fuit,  quamvis  sanguis  per 

t 

omne  tempus  hanc  speciem  induerat 

Venae  sectio  magis  valebit  si  initium  ver¬ 
sus  morbi  perficitur.  Quidam  putant,  hanc 
non  tantum  inutilem  esse,  sed  etiam  valde 
periculosam,  cum  morbus  ultra  diem  quin¬ 
tum  vel  sextum  perstiterit ;  sed,  me  judice, 
cum  vires  aegri  haud  multum  minuuntur, 
cum  symptomata  graviora  ingravescere  per¬ 
gunt,  et  cum  suppuratio  vel  expectoratio 
adstantes  non  indicantur,  venae  sectio,  ad 
quemcunque  diem  morbi  erit,  non  tantum 
sine  periculo,  sed  et  etiam  felicissime  adhi¬ 
beri  possit. 

• 

Usus  epispasticorum  quoque  est  alterum 
remedium  magni  momenti,  et  in  hoc  morbo, 
et  in  aliis  inflammatione  pendentibus  :  ita- 

que,  praeter  venae  sectionem,  vesica torium 
amplum  in  partem  maxime  dolore  affectam 
imponi  debet ;  et  cum  sanari  incipiat,  alte¬ 
rum  imponatur  in  vicinitate  situs  alterius, 
ut  irritatio  assidua  efficeretur.  Hic  modus 
antiponi  debet  illi,  in  quo  pars  in  ulcus  con¬ 
vertitur  unguentis  stimulantibus,  ut  saepe 
suasum  est,  vesicatoria  multum  dolorem  le¬ 
vant,  et  saepenumero  necessitatem  iterum 
emittendi  sanguinem  praecludunt.  Sed  ad 
initium  morbi,  ante  usum  scalpelli,  vesica¬ 
toria  erunt  injuriosa,  itaque  nunquam  admo¬ 
veri  debent  priusquam  idoneae  evacuationes 
adhibitae  sunt. 

Cathartica  acria  haud  adhibenda  sunt, 
propter  vim,  quam  habent,  augendi  fluxum 
sanguinis  versus  partes  internas :  itaque,  al¬ 
vus  soluta  tenenda  est  tantum  remediis  na¬ 
turae  mitis  et  refrigerantis  j  ut  senna,  sul- 
phate  magnesiae,  ol.  ricini,  &c.  Clysma- 

tibus  emollientibus  quoque  subinde  uti  de¬ 
bemus. 

Cum  praeparationes  antimonii  in  hoc  mor¬ 
bo  usurpantur,  necesse  est  ut  summa  cum 
attentione  fieret,  ut  tam  aptae  sunt  ad  vo¬ 
mitum  excitandum,  qui  valde  periculosus 
erit  ;  itaque,  cum  adhibeantur,  debet  esse 
in  parvis  quantitatibus  tantum,  ut  nauseam 
solum  inducant. 

Sudorem  inducere  certe  magni  momenti 
in  hoc  morbo  est ;  sed  fortasse  medicamen¬ 
tis  diluentibus  et  refrigerantibus  melius  ex¬ 
citari  possit  ;  ita,  pro  hac  re,  nitrate  potas- 
sae  cum  ammonia  juncto,  citrate  potassae 
vel  ammoniae,  vel  acetate  ammoniae  uti  pos¬ 
sumus. 

Blanda  tepida  diluentia,  cum  pediluvio 
juncta,  etiam  magnum  commodum  inferunt ; 
quia  perspirationem  eliciunt,  et  irritationem, 

tussim  et  sitim  imminuunt.  Decoctiones 
hordei  meile  temperatae,  vel  decoctiones 
glycyrrhizae,  multum  prosunt.  Vapores  quo¬ 
que  aquae,  vel  aquae  cum  aceto  mistae,  sae¬ 
pe  in  pulmones  inhalatae,  multum  conferunt 
ad  levandam  tussim,  et  ad  expectorationem 
promovendam.  Demulcentia  oleosa  vel  mu- 
cilaginosa  debent  libere  dari  per  omnem  de¬ 
cursum  morbi,  et  remedia  hujusce  generis 
maxime  idonea  sunt :  haec  ex  gummi  mi- 
mosae  niloticae  et  saccharo,  ex  oleo  amyg¬ 
dalae  dulcis  vel  spermateceti  formata. 

Ut  expectoratio  putatur  esse  symptoma 
valde  optandum,  varia  medicamenta  ad  eam 
excitandam  adhibita  sunt ;  ut  gum.  ammo- 
niacum,  scilla  maritima,  et  similia :  sed  o- 
pinor,  omnia  haec  remedia,  propter  vires 
acres  et  stimulantes,  haud  danda ;  sed  haec 
naturae  mucilaginosae,  quae  irritationem  et 
tussim  minuunt,  tantum  utilia  invenientur. 

Ad  initium  pneumoniae  opium  valde  in¬ 
juriosum  erit  ;  sed  in  stadio  provectiore 
morbi,  cum  symptomata  meliora  facta  sunt, 
et  cum  tussis  est  signum  maxime  molestum, 
et  praecipua  causa  doloris  et  pervigilii,  mul¬ 
tum  proderit,  ad  tussim  levandam  et  ad  som¬ 
num  inducendum,  et  quoque  putatur  id  ex- 
pectorationem  promovere  ac  perspirationem 
inducere,  tt,  secundum  opinionem  IIamil- 
TON  de  Lynn-Regis,  omnia  haec  certiora  et 
feliciora  perficiuntur,  si  cum  calomelane  junc¬ 
tum  sit. 

